ŠIAULIŲ MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ŠIAULIŲ MIESTO SAVIVALDYBĖS ADMINISTRACIJOS DIREKTORIAUS 2022 M. GRUODŽIO 21 D. ĮSAKYMO NR. A-2193 „DĖL VIEŠŲJŲ PIRKIMŲ PROCESO VYKDYMO ŠIAULIŲ MIESTO SAVIVALDYBĖS ADMINISTRACIJOJE TVARKOS APRAŠO PATVIRTINIMO“ PAKEITIMO

2024 m. spalio 14 d. Nr. A-705

Šiauliai

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu,

1. Pakeičiu Viešųjų pirkimų proceso vykdymo Šiaulių miesto savivaldybės administracijoje tvarkos aprašą, patvirtintą Šiaulių miesto savivaldybės administracijos direktoriaus 2022 m. gruodžio 21 d. įsakymu Nr. A-2193 „Dėl viešųjų pirkimų proceso vykdymo Šiaulių miesto savivaldybės administracijoje tvarkos aprašo patvirtinimo“:

1.1. pakeičiu 28 punktą ir išdėstau jį taip:

„28. Pirkimo iniciatorius, vadovaudamasis Pirkimų planu, Pirkimų valdymo sistemoje pildo Inicijavimo paraišką (naudojantis Pirkimų valdymo sistemos standartiniais pasirinkimais, visi pažymėti privalomi paraiškos laukai turi būti užpildyti), įkelia pirkimui pradėti reikalingus dokumentus: techninę specifikaciją, techninę dokumentaciją, Rinkos tyrimų ar rinkos konsultacijų duomenis, taip pat kitą, pirkimo iniciatoriaus nuomone, su pirkimu susijusią dokumentaciją ir pradeda jos derinimą.“;

1.2. pakeičiu 29 punktą ir išdėstau jį taip:

„29. Inicijavimo paraiškos derinimas, tvirtinimas:

29.1. Inicijavimo paraiška turi būti suderinta su:

29.1.1. iniciatoriaus vadovu. Iniciatoriaus vadovas, derindamas paraišką, atsako už tai, kad informacija, nurodyta Aprašo 28 punkte, būtų pateikiama išsami, teisinga;

29.1.2. Teisės skyriaus Viešųjų pirkimų poskyrio darbuotoju, kai numatoma pirkimo sutarties vertė be PVM lygi arba viršija tarptautinio pirkimo vertę, o kai perkami darbai, numatoma pirkimo sutarties vertė be PVM, lygi arba viršija 1 000 000 Eur. Teisės skyriaus Viešųjų pirkimų poskyrio darbuotojas, derindamas paraišką, peržiūri Inicijavimo paraiškoje pateiktą informaciją ir, jei ji neatitinka viešuosius pirkimus reglamentuojančių teisės aktų reikalavimų, grąžina Inicijavimo paraišką Iniciatoriui nurodydamas trūkumus.

29.2. Inicijavimo paraiška turi būti patvirtinta Savivaldybės administracijos direktoriaus, kai numatoma sutarties vertė be PVM lygi arba viršija 1 000 000 Eur.“;

1.3. pakeičiu 32 punktą ir išdėstau jį taip:

„32. Savivaldybės administracijos padalinio vadovas atsako už tai, kad padalinio pirkimai būtų inicijuoti laiku. Centralizuoti pirkimai turi būti inicijuoti ne vėliau kaip iki gruodžio 1 d.“.

2. Įpareigoju Asmenų aptarnavimo skyrių supažindinti su šiuo įsakymu Savivaldybės administracijos struktūrinių padalinių ir į padalinius neįeinančius valstybės tarnautojus ir darbuotojus per dokumentų valdymo sistemą „Avilys“.

Administracijos direktorius	Antanas Bartulis